Et bilde som inneholder tekst, Font, design

Automatisk generert beskrivelse

Leseløp:   
  
Å utforske bildebøker gjennom estetisk lesing med utgangspunkt i *Ulf er uvel* av Rebecca Wexelsen og Camilla Kuhn (2020)

|  |  |  |  |  |
| --- | --- | --- | --- | --- |
| Hva | Hvordan | Tid | Hvorfor | |
| Økt 1: Installasjonen «Hjemme hos Ulf», høytlesing og stasjonsundervisning | | | | |
| Anslag | | | | |
| Læreren har laget en litterær installasjon i et grupperom som er inspirert av oppslag  1 og 2: «Men det er noe ...»  (Bakke & Lindstøl, 2018) | Læreren har valgt ting (frukt, kalender, klokke), lukt (råtten banan, sur melk), interiør (pult dekket til et smulemåltid til én person), lyd (klokke som tikker, lyden av barn som leker på utsiden av grupperommet), farger (brunt, gusjegult, beige).  Elevene observerer og tolker rommet ut fra spørsmål som læreren stiller:  Hvem bor her?  Hva har skjedd?  Hvordan tror du den som bor her, har det? | 10 | | * inspirere og motivere * skape nysgjerrighet * aktivere forforståelsen   Rommet skaper en «uvel» stemning og gir elevene et førsteinntrykk av hvem Ulf er, og hvordan han har det. |
| Høytlesing:  Læreren leser høyt  Uten å vise bildene. | Elevene sitter på benker og lytter. | 12 | | Elevene trener på å lytte og skape indre, personlige bilder (uten å se illustrasjonene). |
| Læreren leder en helklassesamtale.  Læreren instruerer stasjonene. | Læreren sitter i installasjonen, elevene sitter på benker.  Elevene stiller spørsmål uten at læreren gir ferdige svar. | 8 | | * samle tråder * oppklare eventuelle misforståelser * dele tanker og ideer |
| Stasjonsundervisning | | | | |
| Læreren modellerer stasjonene kort. | Læreren forklarer og viser eksempler. |  | |  |
| Stasjon 1:  Diktmontasje basert på korte og lange fraser fra teksten, f.eks.  «for mye kake», «kondolerer»  «fin kiste»,  «hyggelig begravelse», «vent!».  Læreren har valgt ca. 30 ord og skrevet dem med store bokstaver i stort format, minst 28 punkt skrift. (Noen ord er skrevet flere ganger.) Ordene er klippet ut og laminert (må ikke være laminert). De er samlet i en haug på bordet. | Elevene jobber i par.  Elevene samtaler om ordene og blir enige om hvilke ord de skal bruke i diktet. (Noen elever lager dikt individuelt eller sammen med en lærer eller assistent.)  De setter sammen ord til et dikt.  Elevene leser diktet høyt for læringspartneren sin og tar bilde av diktet med læringsbrettet. | 15 | | * eksperimentere med språk, lyd, klang, rytme * snakke om ord som er morsomme, rare, vanskelige * øve på å komponere dikt og lese høyt * øve på å ta bilder av hele dikt |
| Stasjon 2: Selvportrett/ fotografi med utgangspunkt i ord fra teksten:  «uvel», «fin», «urolig», «nydelig», «død», «trist», «hyggelig».  Læreren har satt opp en skillevegg og lagt fram diverse materiell og utkledningstøy. | Elevene jobber i par. De bytter på å trekke en lapp med et ord fra teksten. De leser ordet høyt. De iscenesetter fotoportretter som er inspirert av ordet. De velger et stoff som bakgrunn og objekter eller kostymer som de synes passer.  De observerer og regisserer hverandre.  De tar bilde av hverandre med læringsbrettet. | 15 | | * tolke, forklare, personliggjøre, adaptere og iscenesette verbale ord og uttrykk til * rollefigurer og fotografier * omforme indre bilder, assosiasjoner og ideer til konkrete uttrykk sammen med andre |
| Stasjon 3: Kollektiv tegning med utgangspunkt i et utvalg ord fra teksten: «urolig», «på en prikk», «død», «uvel».  Læreren har hengt opp (minst) fire store ark på veggen. Over hvert ark er det skrevet et ord fra teksten. | Elevene jobber individuelt.  De starter med å lese ordet som er skrevet over arket. De velger kritt eller kull og tegner assosiasjoner, personer, steder, former og mønstre som de assosierer med ordet. Elevene tegner på de samme arkene. De kan skifte ark og ord når de ønsker det.  Hver gruppe fortsetter på forrige gruppes ark. | 15 | | * tolke ord og uttrykk og omforme dem til visuelle symboler, mønstre, figurer og formasjoner * samarbeide om å tegne et kollektivt uttrykk for hvert av ordene |
| Stasjon 4: Modellering  av litterære figurer:  Læreren har klippet ut litterære figurer fra bildeboka og satt fram plastilin og diverse materialer til å lage øyne. | Elevene jobber individuelt.  Elevene observerer de (utklippede) litterære figurene i boka. De samtaler om figurenes ytre og indre egenskaper, hemmeligheter og eventuelle superkrefter. De modellerer en egen litterær figur i plastilin. | 15 | | * øve på å skape og formgi litterære figurer med spesifikke indre og ytre egenskaper * utforske figurer som framstår som menneskedyr eller besjelte ting, for eksempel pølsemannen eller fiskegardisten * utvide forståelsen og repertoaret knyttet til litterære figurer i bildebøker |
| Stasjon 5: På jakt etter spor i illustrasjonene:  Læreren har kopiert opp mange A3-kopier av oppslag 1 og 2. Hun har lagt fram røde tusjer og hvite ark.  Læreren ber elevene lete etter spor i illustrasjonene (som detektiver) som kan gi informasjon om hvem Ulf er, og hvordan han har det. | Elevene jobber i par.  De nærleser oppslaget og leter etter spor i illustrasjonene.  De setter en rød ring rundt elementer de synes er viktige for å forstå hvem Ulf er. De samtaler om hvorfor de synes sporene er viktige. De elevene som blir fort ferdige, skriver lister over de viktigste sporene. | 15 | | * identifisere, beskrive og tolke tegn og visuelle virkemidler i bilder, for eksempel symboler, kontraster, gjentakelser og farger * knytte visuelle virkemidler til litterær figur * koble sammen hva og hvorfor i litterære samtaler |
| Helklassesamtale om elevenes erfaringer fra de fem stasjonene:  Læreren leder samtalen. | **Eksempler på spørsmål:**  Dere har lett etter spor i bildene. Hvilke fant dere, og hvorfor var de viktige for å forstå hvem Ulf er, og hvordan han har det?  Dere har jobbet med ord fra boka på forskjellige måter. For eksempel det å være «uvel» har dere både tegnet og fotografert (viser eksempler). Hva tenker dere at «uvel» betyr? Hvordan kan et foto eller en tegning uttrykke ordet «uvel»?  Hvordan klarer dere å tegne og fotografere det dere tenker og forestiller dere (inni hodet) når dere leser et ord? | 15 | | * samle tråder, stille spørsmål * metareflektere over teksten |
| Økt 2: Høytlesing og arbeid med installasjoner i lite format | | | | |
| Høytlesing:  Læreren leser hele boka høyt samtidig som oppslagene fra boka vises på smarttavle. | Elevene lytter og ser på illustrasjonene. | 15 | | * trene på å lytte * oppleve tekst og bilde i sammenheng |
| Helklassesamtale:  Læreren leder samtalen. Læreren instruerer neste aktivitet. | Hva vet vi om Ulf når vi både ser bildene og hører teksten?  Hvilke farger er mye brukt på dette oppslaget (viser de to første)? Forteller fargene oss noe spesielt? Hva med fargene i de to siste oppslagene?  Hva synes dere om at Ulf laget en fest da han var død?  Var det noe dere ble overrasket over da dere så illustrasjonene?  Var det noe dere likte godt i boka, og hvorfor?  Var det noe dere ikke likte, og hvorfor?  Hva tenker dere at handler boka om? | 15 | | * utforske visuelle virkemidler som farger, symboler, kontraster * snakke om spenninger mellom illustrasjoner og verbaltekst |
| Elevene lager installasjoner i lite format. | Elevene samarbeider to og to. Alle oppslagene fra boka fordeles mellom gruppene. Oppslagene brukes som inspirasjon til en mikroinstallasjon (en titteskapsscene). Elevene velger materialer som stoff, ispinner, papir, plastilin (og diverse gjenbruksmaterialer). | 120 | | * rekonstruere og remediere et oppslag gjennom bruk av ulike materialer * adaptere fra todimensjonalt bilde til tredimensjonal scene * uttrykke og utforske litterære steder |
| Økt 3: Begravelsesfest og egen bildebok | | | | |
| Læreren lager en litterær installasjon på et grupperom. Installasjonen er inspirert av de tre siste oppslagene i boka, «begravelsesfesten». Installasjonen er satt sammen av ting (ballonger, fargerike stoffer, pynt), lyd (trist musikk utenfor rommet), lukt (muffins).  Læreren (Ulf) ønsker elevene velkommen som gjester i begravelsen. | Elevene utforsker rommet gjennom å observere og snakke sammen.  De tar på seg rollen som gjester i begravelsen. | 10 | | * gjentakelse og transformasjon av første installasjon (økt) * skape en felles opplevelse * utforske hvordan objekter, lukt, lyd kan uttrykke en stemning og en fortelling |
| Hett sete (hot seat):  Læreren sitter på en stol og svarer på spørsmål fra elevene i rollen som Ulf. | Elevene stiller spørsmål som gjester i begravelsen og som seg selv.  Deretter får noen elever spille rollen som Ulf ved at de sitter på stolen. | 15 | | * utforske en litterær figur * samtale om eksistensielle spørsmål som: Hvordan er det å være død? Hvorfor er du uvel? Hvorfor gjør du ikke det som gjør deg glad? * utforske spenninger mellom undertekst og tekst, tekst og bilde |
| Intervju/samtale med doktoren:  Læreren spiller rollen som doktoren. | Doktoren (læreren spiller rollen) svarer på spørsmål av typen:  Hvordan synes du at det er å være doktor?  Er du fornøyd med jobben du gjør?  Hvorfor sa du at Ulf var død?  Hva tenker du om feilen du gjorde? | 10 | | * utforske en litterær figur og et etisk dilemma: Hvilket ansvar har du som doktor? * utforske spenninger mellom tekst og undertekst – hva skjedde egentlig på doktorens kontor? |
| Økt 4: Elevene lager egne bildebøker | | | | |
| Elevene lager bildebøker med utgangspunkt i egne installasjoner. | Elevene tar bilder av egne installasjoner med læringsbrett.  De setter sammen bilder og tekst til bildebok.  Elevene velger motiv, utsnitt, perspektiv. De legger bildene inn på læringsbrettet og skriver egne tekster (bruker programmet Book Creator).  De leser boka høyt. | 120 | | * utvider øyeblikket i oppslaget * utforske, uttrykke og videreutvikle bildeboka * lese høyt |